ପୁରାତନ ତାରକୁ ବଦଳାଯାଇ ନୂଆ ତାର ଟଣାଯିବା, ବିପଦ ସଂକୁଳ ଅବସ୍ଥାରେ ଥିବା ବିଦ୍ୟୁତ ଖୁଣ୍ଟ କୁ ଓ ପୁରାତନ ଲୁହା ଖୁଣ୍ଟକୁ ହଟାଇ ନୂତନ ବିଦ୍ୟୁତ ଖୁଣ୍ଟ ପକାଇବା, ସିଂହପୁର ଠାରେ ଏକ ନୂତନ 33 K.V. A. ଗ୍ରୀଡ଼ ସବଷ୍ଟେସନ ବସାଇବା ଓ ପୁରାତନ 11 K. V. A. ବିଦ୍ୟୁତ ତାରକୁ ବଦଳାଇ ନୂତନ ତାର ଟଣାଯିବା ପ୍ରଭୃତି ଦାବି ପୂରଣ ପାଇଁ ପୂର୍ବ ବିଂଝାରପୁର ଅଂଚଳର ପ୍ରାୟ ୧୦-୧୫ ଖଣ୍ଡ ଗ୍ରାମର ବିଦ୍ୟୁତ ଉପଭୋକ୍ତା ବାରମ୍ବାର ବିଦ୍ୟୁତ ବିଭାଗର ଉଚ୍ଚ ପଦସ୍ଥ ଅଧିକାରୀଙ୍କ ନିକଟରେ ଦାବି କରିଆସୁଥିଲେ ମଧ୍ୟ ଏଯାବତ ବିଭାଗୀୟ ଅଧିକାରୀ କୌଣସି ଠୋସ ପଦକ୍ଷେପ ନେଉନାହାନ୍ତି, ଫଳରେ ଆଜକୁ କିଛି ବର୍ଷ ହେବ ଗୋରୁ ଗାଈ, ଛେଳି ମେଣ୍ଢା ଠାରୁ ଆରମ୍ଭ କରି ମଣିଷ ଭଳି ଅମୁଲ୍ୟ ଜୀବନ ଅକାଳରେ ହରାଉଛନ୍ତି, ସାମାନ୍ୟ ବର୍ଷା ପବନ ହେଲେ ଦିନ ଦିନ ଧରି ଅଘୋଷିତ ବିଦ୍ୟୁତ କାଟ ଯୋଗୁ ଲୋକେ ନାହିଁନଥିବାର ଅସୁବିଧାର ସମ୍ମୁଖୀନ ହେଉଛନ୍ତି,ସେଥିପାଇଁ ଜନଅସୋନ୍ତଶ କ୍ରମଶଃ ବୃଦ୍ଧି ପାଉଛି।
